[**Muzej iluzija**](http://www.muzejiluzija.com/)

*Hologrami, optičke varke rupe bez dna i još mnogo drugih zabavnih stvari očekuje sve posjetitelje prvog zagrebačkog Muzeja iluzija*

**Muzej iluzija, čiji svijet s najvećom zbirkom holograma u ovom dijelu Europe i s preko 70 eksponata potpuno oduševljava, štošta uči, zasigurno iznenađuje pa i zbunjuje, jer u tom muzeju pouzdano ništa nije onakvo kakvim se čini!**

Muzej iluzija nudi intrigantno vizualno, osjetilno i edukativno iskustvo u zabavnoj avanturi za sve generacije. Kroz atraktivne i zabavne varke, posjetitelji će mnogo naučiti o vidu, percepciji, ljudskom mozgu i znanosti te će moći bolje razumjeti zašto oči vide stvari koje mozak ne razumije.

Zamislite da se odupirete gravitaciji u kosoj sobi, kako se osoba s kojom ste došli odjednom smanjuje ili povećava, kako stvarno vidite rupu bez dna, kako poslužujete nečiju glavu na pladnju i sve to ovjekovječujete fotografijom u beskonačnoj sobi!

Muzej ima i pametnu igraonicu koja kroz razne didaktičke koncepte i *Dilemma* igre pretvaraju igraonicu u pravi fitness za mozak, dok muzejski shop nudi 3D rasvjetu, didaktičke igračke za sve uzraste i suvenire, a sve kako bi posjetitelji sa sobom ponijeli iskustvo čuđenja i otkrivanja koje ne prestaje izlaskom iz pravog carstva iluzija!

Ne trebate zamišljati nemoguće, jednostavno dođite u Muzej iluzija!

**Adresa Muzeja Iluzija:**

Ilica 72, Zagreb, Croatia

Web stranica: [www.muzejiluzija.com](http://www.muzejiluzija.com)

Facebook stranica: [www.facebook.com/MuzejIluzija](http://www.facebook.com/MuzejIluzija)

Mail: info@muzejiluzija.hr